**LIETUVOS RESPUBLIKOS ENERGETIKOS MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 4 PRIORITETO „ENERGIJOS EFEKTYVUMO IR ATSINAUJINANČIŲ IŠTEKLIŲ ENERGIJOS GAMYBOS IR NAUDOJIMO SKATINIMAS“ PRIEMONĖS NR. 04.4.1-LVPA-K-106 „ELEKTROS SKIRSTOMŲJŲ TINKLŲ MODERNIZAVIMAS IR PLĖTRA“ PROJEKTŲ FINANSAVIMO SĄLYGŲ APRAŠO DERINIMAS**

|  |  |
| --- | --- |
| **Paskelbimo** www.esinvesticijos.lt **data** | 2020-04-09 |
| **Ar gauta pastabų ir (ar) pasiūlymų?**  *Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | Taip  Ne |
| **Ar į visas pastabas ir (ar) pasiūlymus atsižvelgta?**  *Jei atsižvelgta į visas pastabas ir (ar) pasiūlymus, žemiau esanti lentelė nepildoma* | Taip  Ne |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
|  | Lietuvos Respublikos ekonomikos ir inovacijų ministerija (2020-04-17 raštas Nr. 3-1455) | Siūlymas Projekto 4.81 papunktyje įtvirtinti „Valstybės pagalbos gavėjo“ apibrėžtį. Vadovaujantis Europos Komisijos pranešimu dėl Sutarties dėl Europos Sąjungos veiksmo 107 straipsnio 1 dalyje vartojamos valstybės pagalbos sąvokos (2016/C 262/01), valstybės pagalbos gavėju laikomas bet kuris subjektas vykdantis ekonominę veiklą. Tai atitinka „Valstybės pagalbos gavėjo“ apibrėžtyje naudojamą ūkio subjekto pavadinimą. Antroji „Valstybės pagalbos gavėjo“ apibrėžties dalis, kuria nustatoma, kad „ūkio subjektas apima visas įmones, atitinkančias 651/2014 Reglamento I priede nustatytą susijusių įmonių apibrėžtį“, manoma, yra perteklinė ir jos turėtų būti atsisakoma arba turėtų būti nustatoma atskira „ūkio subjekto“ apibrėžtimi. | **Atsižvelgta.**  4.81 papunktis yra naikinamas, kadangi „Valstybės pagalbos gavėjas“ atitinka „pareiškėją“ ir „Valstybės pagalbos gavėjo“ apibrėžtis Apraše yra perteklinis. |
|  | Lietuvos Respublikos ekonomikos ir inovacijų ministerija (2020-04-17 raštas Nr. 3-1455) | Projekto 77 punkte ir 5 priede vartojama "pagalbos gavėjo" apibrėžtis, todėl jei įtvirtinama "valstybės pagalbos gavėjo" apibrėžtis, tuomet minėti punktai taip pat turėtų būti tikslinami | **Atsižvelgta.**  Kadangi "valstybės pagalbos gavėjo" apibrėžtis nėra įtvirtinama, Aprašo 77 punkte ir 5 priede vartojama "pagalbos gavėjo" sąvoka nėra tikslinama. |
|  | Lietuvos Respublikos ekonomikos ir inovacijų ministerija (2020-04-17 raštas Nr. 3-1455) | Siūlymas Projekto 15 punktą išdėstyti taip: „Pagal Aprašą finansavimas nėra teikiamas **pareiškėjui**, jei jis yra priskiriamas sunkumų patiriančios įmonės kategorijai. Pagal Aprašą finansavimas neteikiamas, jeigu **pareiškėjas** nėra sugrąžinęs anksčiau gautos valstybės pagalbos, kuri EK sprendimu pripažinta neteisėta ir nesuderinama su vidaus rinka.“  Projekto 15 punkte vartojamas „valstybės pagalbos gavėjas“ atitinka „pareiškėją“. | **Atsižvelgta.**  15 punktas išdėstomas taip:  „Pagal Aprašą finansavimas nėra teikiamas **pareiškėjui**, jei jis yra priskiriamas sunkumų patiriančios įmonės kategorijai. Pagal Aprašą finansavimas neteikiamas, jeigu **pareiškėjas** nėra sugrąžinęs anksčiau gautos valstybės pagalbos, kuri EK sprendimu pripažinta neteisėta ir nesuderinama su vidaus rinka.“ |
|  | VšĮ Lietuvos verslo paramos agentūra (2020-04-27 raštas Nr. R4-2104) | Siūlymas panaikinti Aprašo 63.7 papunktį, Apraše nustatant, kad VERT nutarimas turi būti pateiktas ne paraiškos vertinimo, o projekto įgyvendinimo etape. | **Neatsižvelgta.**  Kadangi 63.7 ši papunktis susijęs su specialiuoju projektų atrankos kriterijumi (Aprašo "17.2. turi atitikti įmonės investicijų (plėtros) planus, suderintus su Valstybine energetikos reguliavimo taryba (toliau – VERT). Pareiškėjai, užsiimantys energetikos veikla, ir kurių kainos yra reguliuojamos, turi suderinti projektui numatytas investicijas su VERT jos nustatyta tvarka.”), todėl investicijų derinimas negali būti nukeltas į projekto įgyvendinimą. |